HR
12.12.2022.
Službeni list Europske unije
C 472/25
Zahtjev za prethodnu odluku koji je 9. prosinca 2021.
uputio High Court (Irska) – X/International Protection Appeals Tribunal, Minister for Justice and Equality, Irska i Attorney General (Predmet C-756/21) (2022/C 472/30) Jezik postupka: engleski Sud koji je uputio zahtjev High Court
Stranke glavnog postupka Žalitelj: X Druge stranke u postupku: International Protection Appeals Tribunal, Minister for Justice and Equality, Irska i Attorney General
Prethodna pitanja 1.
Je li – u okolnostima u kojima je došlo do potpune povrede obveze suradnje, kako je to opisano u točki 66. presude u predmetu C-277/11 (1), M.M./Minister for Justice, Equality and Law Reform i dr., u okviru zahtjeva za supsidijarnu zaštitu – ispitivanje tog zahtjeva lišeno svakog korisnog učinka u smislu utvrđenom u predmetu C-137/14 (2), Komisija/Njemačka? 2.
U slučaju potvrdnog odgovora na prvo pitanje, treba li navedena povreda obveze suradnje, sama po sebi, podnositelju zahtjeva dati pravo na poništenje odluke? 3.
Ako je odgovor na drugo pitanje niječan, te ako je primjenjivo – na kome je teret dokazivanja da je odluka o odbijanju mogla biti drukčija da je postojala odgovarajuća suradnja donositelja odluke? 4.
Treba li nedonošenje odluke o zahtjevu za međunarodnu zaštitu u razumnom roku podnositelju zahtjeva dati pravo na poništenje donesene odluke? 5.
Predstavlja li vrijeme potrebno za izmjene primjenjivog okvira zaštite u području azila u određenoj državi članici opravdanje toj državi članici za neprovođenje sustava međunarodne zaštite kojim bi se odluka o takvom zahtjevu za zaštitu osigurala u razumnom roku? 6.
Ako donositelj odluke nema dovoljno dokaza o mentalnom zdravlju podnositelja zahtjeva, no ako postoje određeni dokazi o mogućnosti da podnositelj zahtjeva ima takvih poteškoća, mora li donositelj odluke, u skladu s obvezom suradnje navedenom u predmetu C-277/11, M.M./Minister for Justice, Equality and Law Reform i dr. (t. 66.), ili na drugi način, provesti daljnju istragu, ili ima neku drugu obvezu, prije no što donese konačnu odluku? 7.
Ako država članica provodi svoju dužnost u skladu s člankom 4. stavkom 1.
Direktive o kvalifikaciji 2004/83/EZ (3) kako bi procijenila relevantne elemente zahtjeva, je li dopustivo nedvojbeno proglasiti da opća vjerodostojnost podnositelja zahtjeva nije utvrđena zbog jedne neistine koja je obrazložena i povučena prvom sljedećom prilikom koja se razumno ukazala?
(1) (2) (3)
EU:C:2012:744 EU:C:2015:683 Direktiva Vijeća 2004/83/EZ od 29. travnja 2004.
o minimalnim standardima za kvalifikaciju i status državljana treće zemlje ili osoba bez državljanstva kao izbjeglica ili osoba kojima je na drugi način potrebna međunarodna zaštita te o sadržaju odobrene zaštite (SL 2004., L 304, str. 12.)
(SL, posebno izdanje na hrvatskom jeziku, poglavlje 19., svezak 12., str. 64.)